肉臊飯

肉臊飯係台灣特色飯餐，大體做法都係飯面鋪用免治豬肉同豉油整嘅「肉臊」，有時會配搭埋其他餸菜。

另外，滷肉飯有時亦等同肉臊飯，有時就會用到唔切碎而只嘅切成一塊塊嘅五花腩。

滷肉飯喺臺灣被視為極具台灣特色嘅民眾小食，喺全臺各地都有賣，南北有唔同意義。喺北臺灣，滷肉飯係一種淋上含有煮熟碎豬肉或炒香肉燥及醬油滷汁嘅白飯菜餚，有時啲醬汁亦會有香菇丁等成份，同炕肉飯唔同，睇落似南臺灣肉燥飯；「滷肉飯」喺臺灣南部係指有滷汁塊狀肉嘅切丁滷肉飯，有店家會配搭筍乾醃蘿蔔乾，同彰化嘅大塊炕肉飯亦不盡相同。南台灣肉燥飯通常係以肥瘦一定比例嘅豬絞肉滷製，但北台灣滷肉飯通常用含有豬皮嘅肥肉切丁滷製，兩者口感同口味略有不同。喺香港嘅臺式餐館，「滷肉飯」大多係用滷五花肉塊，而「魯肉飯」或「肉燥飯」就大多用滷肉碎。而中國大陸嘅「台灣滷肉飯」就唔分，使用小塊滷肉或者肉燥都可以稱為「滷肉飯」。

飯
台灣飲食